
Narva Linnavolikogu otsuse eelnõu «Riigihanke „Narva linnale avaliku ujumis-teenuse tellimine aastateks 2014-2028” avatud hankemenetluse korraldamine» 
juurde

Narva Linnavolikogu ja Narva Linnavalitsuse poole on pöördunud TSM Arenduse AS (reg 101640) ettepanekuga rajada Narva linna kaasaegne ujula- ja meelelahutuskeskus. Olles huvitatud linnas multifunktsionaalse veekeskuse avamisest, tunnetades linnaelanike kasvavat huvi avaliku ujumisteenuse vastu ning arvestades ettevõtjate vahelise konkurentsi tagamise eesmärki, on otstarbekas korraldada sporditeenuse ostmiseks avatud riigihankemenetlus.

Vastavalt „Riigihangete seaduse“ (RHS) § 10 lg 1 p-le 2 on RHS-i mõistes hankijaks – kes on kohustatud järgima riigihangete seaduses sätestatud korda – kohaliku omavalitsuse üksus, kohaliku omavalitsuse asutus või kohalike omavalitsuste ühendus. „Kohaliku omavalitsuse korralduse seaduse“ (KOKS) § 22 lg 2 kohaselt seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimusi otsustab kohaliku omavalitsuse volikogu, kes võib delegeerida nende küsimuste lahendamise valitsusele. Seega võib volikogu teha linnavalitsusele ülesandeks Narva linna nimel ja arvel riigihanke korraldamise.
Kuigi Euroopa Komisjoni määruse (EÜ) nr 213/2008 VII lisas nimetatud teenuste (sh CPV 92600000-7 „Sporditeenused“) tellimisel puudub hankijal kohustus korraldada RHS 2. ptk-s sätestatud korras täiemahuline hankemenetlus (RHS § 19: Lihtsustatud korras tellitavad teenused), võib hankija RHS § 16 lg-st 8 tulenevalt korraldada täiemahulise hankemenetluse omaalgatuslikult. Nõutavast rangemat menetlust on alati lubatud kasutada, kuid RHS § 16 lg 9 kohaselt juhul, kui hankija alustab hankemenetlust ilma vastava seadusest tuleneva kohus-tuseta, on ta kohustatud järgima vastavat riigihangete seaduses sätestatud hankemenetluse korda. Eelöeldu tähendab, et lihtsustatud korras tellitava teenuse tellimiseks avatud hanke-menetluse korraldamisel, peab hankija järgima eranditult kõiki avatud menetluse kohta käivaid reegleid. Näiteks on avatud hankemenetluse käigus läbirääkimiste pidamine keelatud (RHS § 58 lg 3). Samuti ei saa hankija hankemenetluse kestel muuta hankemenetluse liiki: alustades kord avatud hankemenetlusega, tuleb sellega ka lõpuni minna.
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korralduse või Narva Linna-volikogu otsusega. Kuna antud juhul hõlmab kavandatav teenuste hankeleping viitteist-kümmet (15) eelseisvat eelarveaastat (2014-2028), s.t hankelepingu sõlmimisega võetakse linnale rahalisi kohustusi tulevaste eelarveperioodide arvelt, tuleb „Kohaliku omavalitsuse korralduse seaduse“ (KOKS) § 22 lg 1 p-st 8 ja „Valla- ja linnaeelarve seaduse“ (VLES) § 16 lg-st 3 lähtuvalt riigihanke algatamine ja hanketulemuste kinnitamine (hankelepingu sõlmi-mine) otsustada linnavolikogu otsusega. 
Seejuures hankedokumendid koostatakse ning riigihanke eest vastutav isik kinnitatakse Narva Linnavolikogu ülesandel Narva Linnavalitsuse korraldusega. Hankemenetluse viib läbi Linnavalitsus. Linnavalitus on linnavolikogu poolt moodustatav täitevorgan (KOKS § 4 p 2). Lähtudes KOKS § 30 lg 1 p-st 2 lahendab ja korraldab linnavalitsus kohaliku elu küsimusi, mis volikogu määruste või otsustega või linna põhimäärusega on pandud täitmiseks valitsu-sele. Seega pole hankemenetluse läbiviimise ülesande panemine linnavalitsusele vastuolus KOKS § 22 lg 1 p-s 8 sätestatud volikogu ainupädevuse reservatsiooniga. Seda tingimusel, et rahaliste kohustuste võtmist puudutavad otsused teeb vahetult Linnavolikogu. 
KOKS § 22 lg-st 2 tulenevalt ei saa volikogu ainupädevusse kuuluvate küsimuste lahendamist linnavalitsusele edasi volitada, s.t muuhulgas ka seda, et varaliste kohustuste võtmine ei saa olla umbmäärane, vastupidine tähendaks implitsiitset (sub)delegatsiooni. Siinkohal osundame 01.01.2011.a. jõustunud „Kohaliku omavalitsuse üksuse finantsjuhtimise seaduse“ § 28 lg-le 3, mis võimaldab teatud tingimustel (eeskätt kooskõla eelarvestrateegiaga) jooksvat eelarve-aastat ületavate rahaliste kohustuste võtmise edasivolitamist. Samas on seaduseelnõu (366 SE) seletuskirjas leitud, et § 28 lg 3 ei piira KOKS § 22 lg 1 p-i 8 toimet, mis annab volikogule õiguse otsustada ka eraldiseisvalt (väljaspool eelarve määrust) laenude või muude kohustuste võtmist. 
Kuivõrd kohaliku omavalitsuse üksuse finantsjuhtimise seadust „rakendatakse 2012. aasta ja sellele järgnevate aastate suhtes“ (§ 59 lg 1), tuleb meil seni lähtuda VLES § 16 lg-st 3 ja KOKS § 22 lg 1 p-st 8, mis volikogu ainupädevusse kuuluvate küsimuste edasivolitamist ei võimalda. Mööname, et KOKS § 22 lg 1 p-i 8 (kitsendavate) muudatuste jõustamine enne kohaliku omavalitsuse üksuse finantsjuhtimise seaduse rakendamist, s.o paralleelselt valla- ja linnaeelarve seaduse kehtimisega, võib olla vastuolus õigusselguse taotlusega. Jõustumine peaks käima käsikäes õigusnormi kehtima hakkamise ja selles sisalduva õigusliku ettekirjutuse kohaldamisega. Eesseisvas õiguspraktikas võib tekkida kollisioone KOKS § 22 lg 1 p-s 8 nimetatud ainupädevuse ning kohaliku omavalitsuse üksuse finantsjuhtimise seaduse § 28 lg-s 3 antud delegatsiooninormi vahel (ainupädevus tähendab, olulisuse põhimõttest tulenevalt, igasuguse edasivolitamise keeldu).
Üheks haldusakti vorminõudeks on vaidlustamisviite olemasolu. Haldusmenetluse seaduse (HMS) § 57 lg 1 kohaselt peab haldusaktis sisalduma viide haldusakti vaidlustamise võimalus-te, koha, tähtaja ja korra kohta. KOKS § 7 lg 2 nimetab volikogu üksikaktina otsust. Kuna käesolev – volikogu otsusena – pealkirjastatud õigusakt on suunatud esmajoones haldusele enesele (internne üksikakt), ei vasta see HMS § 51 lg-tes 1 ja 2 antud haldusakti materiaal-setele tunnustele. Siseakt omandab faktilise välismõju mitte ipso iure, vaid selle realiseerimise käigus (eeldab haldusorgani aktiivset tegu, vahel piisab ka tegevusetusest). Internse õigusakti vaidlustamine on hüpoteetiliselt võimalik, kuid sellise kaebuse protsessuaalne lubatavus on enam kui küsitav (HKMS § 7 lg 1 seob kaebeõiguse subjektiivse õiguskaitse teooriaga). Seega ei pea käesolev linnavolikogu otsus – vorminõuetelt (vaidlustamisviide jne) – vastama haldus-aktile kohustuslikele nõuetele. Samuti pole (veel) tegemist riigihankemenetluses tehtud otsu-sega. Seda enam, et ka riigihankemenetlusele ei kohaldu haldusmenetluse seaduse sätted (HMS § 2 lg 2) – hankemenetluses tehtud otsuste ja toimingute (sh hanke alusdokumendi) vaidlus-tamine toimub RHS 7. ptk-s sätestatud korras. Vaatamata eeltoodule on kõnesoleva otsuse vormistamisel mööndud kehtivas õiguskorras akti liikidel (eksternsed ja internsed) materiaalse vaheteo puudumist ning muu vormi puudumisel kasutatud haldusakti vormi (sh esitatud vaidlustamisviide).

